cyanic-selkie/wikianc huggingface dataset:
บินหลา สันกาลาคีรี
ประวัติ
วุฒิชาติเกิดที่จังหวัดชุมพรเมื่อพ.ศ. 2508 จบชั้นมัธยมจากโรงเรียนมหาวชิราวุธ สงขลา เข้าเรียนที่ คณะวิทยาการจัดการ มหาวิทยาลัยสงขลานครินทร์ และคณะนิเทศศาสตร์ จุฬาลงกรณ์มหาวิทยาลัย แต่ไม่จบการศึกษา เขาทำงานหนังสือมาตลอด เป็นนักข่าวหนังสือพิมพ์ หัวหน้ากองบรรณาธิการ และเป็นนักเขียนเต็มเวลา เขียนเรื่องสั้น นิยาย วรรณกรรมเยาวชน และสารคดีท่องเที่ยว เรื่องราวส่วนใหญ่ของเขาเป็นเรื่องที่เก็บเกี่ยวจากการเดินทาง (หลายครั้งมีจักรยานเป็นพาหนะ) ด้วยความที่อยู่ไม่เป็นที่เขาจึงนิยามตนเองว่าเป็นเกสต์ไรเตอร์ (guest writer - นักเขียนรับเชิญ) ซึ่งพักอาศัยอยู่ตามเกสต์เฮาส์ (guest house) ซึ่งเขาบอกว่า “ทุกวันนี้ผมก็ยังไม่ปลูกบ้าน เพราะกลัวว่าจะต้องอยู่กับตรงนั้นนานเกินไป มีภาระต้องผ่อน ต้องอดทนกับสิ่งที่แวดล้อมนานเกินไป การที่ผมเช่าบ้านอยู่ผมเปลี่ยนแปลงตนเองง่ายกว่า”
ปัจจุบันเป็นบรรณาธิการนิตยสารไรเตอร์ นิตยสารวรรณกรรมรายเดือน ร่วมกับวรพจน์ พันธุ์พงศ์
ผลงาน
เจ้าหงิญ เป็นหนังสือรวมเรื่องสั้นทั้ง 8 เรื่อง ของ บินหลา สันกาลาคีรี ได้รับรางวัลวรรณกรรมสร้างสรรค์ยอดเยี่ยมแห่งอาเซียน (ซีไรต์) ของประเทศไทย ประจำปี พ.ศ. 2548
สันติ ดวงสว่าง
สันติ ดวงสว่าง ชื่ออื่น  เสน่ห์ สุดหล่อ,กำธร เทวดา หรือชื่อเดิม จเร ภู่ทอง (10 มกราคม พ.ศ. 2511 – 4 พฤศจิกายน พ.ศ. 2559) เจ้าพ่อเพลงหวานที่มีผลงานเพลงดังมากมาย เช่น จูบไม่หวาน, ถอนคำสาบาน, รักนี้มีกรรม, น้ำกรดแช่เย็น, ลูกชาวบ้าน
ประวัติ
สันติ ดวงสว่าง หรือชื่อเดิม จเร ภู่ทอง เกิดเมื่อวันที่ 10 มกราคม พ.ศ. 2511 เป็นคนหมู่ที่ 6 ตำบลท่าเยี่ยม อำเภอสากเหล็ก จังหวัดพิจิตร (ขณะนั้นยังเป็นส่วนหนึ่งของอำเภอเมืองพิจิตร) เป็นบุตรของ นายจำรูญ ภู่ทอง และนางวรรณา ศรีประเสริฐ พ่อแม่มีอาชีพทำนา เดิมทีคุณแม่เป็นช่างเสริมสวย โดยเป็นลูกคนสุดท้องในจำนวนพี่น้องทั้งหมด 5 คน ชอบร้องเพลงมาตั้งแต่สมัยเด็ก เดินสายสมัครร้องเพลงตามงานต่าง ๆ ไม่ว่าเล็กหรือใหญ่ทั้งในจังหวัดและต่างจังหวัด และมักได้รับรางวัลชนะเลิศแทบทุกครั้ง
จนต่อมาเมื่อปี 2529 แอ๊ด เทวดา ได้เห็นแววพรสวรรค์ของสันติ จึงชวนสันติไปอัดเสียงในเพลงแรกของเขาคือเพลง "แม่จ๋าพ่ออยู่ไหน" ตั้งแต่ตอนนั้นสันติมีความมั่นใจในฝีมือการร้องเพลงมากขึ้นจึงได้ไปร้องเพลงในห้องอาหารที่แม่กลอง จนกระทั่งได้ไปสมัครประกวดร้องเพลงในรายการลูกทุ่งสิบทิศ ทางช่อง 5 และได้เข้าฝากเนื้อฝากตัวกับครู"มนต์ เมืองเหนือ"และได้นำเพลงเก่ามารีมาตส์เตอร์เช่นเพลง จูบไม่หวาน ที่ทำให้เขาโด่งดังและเขาเป็นนักร้องลูกทุ่งคนแรกในค่ายอาร์เอสและเป็นนักร้องคนแรกในโครงการอัลบั้ม "ท็อปฮิตลูกทุ่งมาตรฐาน" ในโครงการนี้เขาทำไว้มากที่สุดถึง "23 อัลบั้ม" เขาเป็นนักร้องที่เขาห้องอัดร้องเพลงวันละ 20-30 เพลงต่อวันเลยทีเดียว และเขายังได้รับรางวัลในบทเพลง"ดวงดาวชาวนา"อีกด้วย จึงทำให้เป็นที่รู้จักของคนทั่วไปและกลายมาเป็นเจ้าพ่อเพลงหวานจนถึงทุกวันนี้
บั้นปลายชีวิตสันติได้ทำค่ายเพลงไว้ค่ายหนึ่งตามที่ฝันนั้นคือค่าย"รวงข้าวเรคคอร์ด"ก่อนเสียชีวิตสันติ ดวงสว่างได้บันทึกเพลงเอาไว้กับค่ายแสงรวีนั้นคือเพลง รักสาวม.2 ,เดือนจ๋า ,ไอ้หนุ่มนาดอน, ลาสาวเข้าโบสถ์, อดีตรักงานงิ้ว และ คำสุดท้าย
สันติ ดวงสว่างป่วยเป็นโรคเบาหวานและโรคไตอันเนื่องมาจากการขาดยาและไม่ได้รับการพักผ่อน โดยก่อนหน้านั้น 1 ปีสันติเคยประสบอุบัติเหตุบนท้องถนน อาการกำเริบหนักช่วงปลายเดือนตุลาคม 2559 และเสียชีวิตอย่างสงบด้วยอาการเส้นเลือดในสมองแตกเมื่อวันที่ 4 พฤศจิกายน พ.ศ. 2559 รวมอายุได้ 48 ปี
ได้สวดพระอภิธรรมบำเพ็ญกุศล ณ วัดมูลจินดาราม จังหวัดปทุมธานี เป็นเวลา 5 วัน ก่อนจะนำศพกลับไปบำเพ็ญกุศล ณ วัดท่าคล้อ จังหวัดพิจิตร บ้านเกิด และมีพิธีพระราชทานเพลิงศพเมื่อวันที่ 12 กุมภาพันธ์ พ.ศ. 2560 ณ วัดท่าคล้อ อำเภอสากเหล็ก จังหวัดพิจิตร
เอริช ดุนส์คุส
เอริช อดอล์ฟ ดุนส์คุส (27 กรกฎาคม ค.ศ. 1890 – 25 พฤศจิกายน ค.ศ. 1967) เป็นนักแสดงชายชาวเยอรมัน แสดงภาพยนตร์มากว่า 170 เรื่อง ตั้งแต่ปี ค.ศ. 1927 - ค.ศ. 1966
เทศบาลเมืองบึงยี่โถ
เทศบาลเมืองบึงยี่โถ เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในอำเภอธัญบุรี จังหวัดปทุมธานี จัดตั้งขึ้นเป็นเทศบาลตำบลเมื่อปี พ.ศ. 2550 และยกฐานะเป็นเทศบาลเมืองเมื่อปี พ.ศ. 2554
ประวัติ
องค์การบริหารส่วนตำบลบึงยี่โถ ซึ่งจัดตั้งมาตั้งแต่วันที่ 2 มีนาคม พ.ศ. 2538 ได้รับการจัดตั้งเป็น เทศบาลตำบลบึงยี่โถ ตามประกาศกระทรวงมหาดไทย เรื่อง จัดตั้งองค์การบริหารส่วนตำบลเป็นเทศบาล ตั้งแต่วันที่ 1 สิงหาคม พ.ศ. 2550 ประกาศ ณ วันที่ 26 มิถุนายน พ.ศ. 2550 และได้รับการเปลี่ยนแปลงฐานะเป็น เทศบาลเมืองบึงยี่โถ ตั้งแต่วันที่ 25 พฤศจิกายน พ.ศ. 2554
เขตเทศบาลเมืองบึงยี่โถตั้งอยู่ในเขตปริมณฑล มีโรงงานอุตสาหกรรม หมู่บ้านจัดสรร ซึ่งเป็นที่อยู่อาศัยของประชาชนหลากหลายอาชีพ ลักษณะโดยรวมเป็นชุมชนเมือง ประชากรเพิ่มมากขึ้น มีการขยายตัวทางด้านเศรษฐกิจและสังคมอย่างรวดเร็ว
ที่ตั้งและอาณาเขต
เขตเทศบาลเมืองบึงยี่โถตั้งอยู่ทิศตะวันออกของแม่น้ำเจ้าพระยา อยู่ภาคกลางของประเทศ ห่างจากกรุงเทพมหานคร ประมาณ 20 กิโลเมตร และห่างจากอำเภอธัญบุรี ประมาณ 6 กิโลเมตร ที่ตั้งสำนักงานเทศบาลเมืองบึงยี่โถ ตั้งอยู่ริมคลองรังสิตประยูรศักดิ์ฝั่งทิศใต้ หน้าหมู่บ้านทิวสน คลอง 3 ถนนรังสิต-นครนายก หมู่ที่ 1 ตำบลบึงยี่โถ อำเภอธัญบุรี
เทศบาลเมืองบึงยี่โถมีอาณาเขตครอบคลุมตำบลบึงยี่โถทั้งตำบล มีเนื้อที่ทั้งหมด 15.393 ตารางกิโลเมตร หรือประมาณ 9,892 ไร่ และมีอาณาเขตติดต่อดังนี้
ภูมิประเทศ
สภาพพื้นที่เป็นที่ราบลุ่ม มีคลองรังสิตประยูรศักดิ์ไหลผ่านกลางพื้นที่เป็นเส้นแบ่งเขตโดยธรรมชาติ โดยหมู่ที่ 2 และหมู่ที่ 4 อยู่ทางทิศเหนือ หมู่ที่ 3 และหมู่ที่ 1 อยู่ทางทิศใต้มีแม่น้ำเจ้าพระยาเชื่อมต่อคลองรังสิตประยูรศักดิ์ ซึ่งแยกจากแม่น้ำเจ้าพระยาที่ตำบลบ้านใหม่ อำเภอเมืองปทุมธานี จังหวัดปทุมธานี ผ่านประตูระบายน้ำจุฬาลงกรณ์ และพื้นที่ตำบลบึงยี่โถ อำเภอธัญบุรี จังหวัดปทุมธานี ไปยังจังหวัดนครนายก จังหวัดปราจีนบุรี จังหวัดฉะเชิงเทรา และกรุงเทพมหานคร
เขตการปกครอง
จำนวนหมู่บ้านในเขตเทศบาลเมืองบึงยี่โถ มีทั้งหมด 4 หมู่บ้าน ได้แก่ หมู่ที่ 1 ถึงหมู่ที่ 4 และมีชุมชนทั้งหมด 35 ชุมชน
เศรษฐกิจ
อาชีพของประชากรในเขตพื้นที่ตำบลบึงยี่โถ ประกอบไปด้วยอาชีพการเกษตร รับจ้าง ค้าขาย และประกอบอาชีพอื่น ๆ
เขตเทศบาลเมืองบึงยี่โถเป็นอาณาเขตปริมณฑลของกรุงเทพมหานคร การสัญจรสะดวก มีการลงทุนทางด้านอุตสาหกรรมค่อนข้างสูง ทำให้ที่ดินในพื้นที่มีราคาสูง ส่งผลให้ประชากรส่วนใหญ่เปลี่ยนแปลงการประกอบอาชีพเกษตรกรรมที่มีอยู่เดิมหันมาประกอบอาชีพด้านอุตสาหกรรมมากขึ้น
การศึกษา
ในเขตเทศบาลเมืองบึงยี่โถ มีโรงเรียนระดับประถมจนถึงมัธยมศึกษา จำนวน 3 แห่งคือ
มีศูนย์พัฒนาเด็กเล็กก่อนวัยเรียน จำนวน 4 แห่งคือ
มีมหาวิทยาลัย 1 แห่ง คือ
การสาธารณสุข
เทศบาลเมืองบึงยี่โถมีศูนย์บริการสุขภาพชุมชน 3 แห่ง คือ
การขนส่ง
เขตเทศบาลเมืองบึงยี่โถเป็นพื้นที่อยู่ในเขตปริมณฑล การสัญจรไปมาสะดวกมีถนนสายหลักที่สำคัญคือ ถนนรังสิต-นครนายก (ทางหลวงแผ่นดินหมายเลข 305) ซึ่งแยกจากถนนพหลโยธิน ช่วงตำบลประชาธิปัตย์ ผ่านพื้นที่ตำบลบึงยี่โถ และตำบลอื่น ๆ ในอำเภอธัญบุรี ไปอำเภอองครักษ์ จังหวัดนครนายก และจังหวัดปราจีนบุรี
ชาดลิ้นจี่
ชาดลิ้นจี่ (Carmine; หรือ  หรือ crimson lake, cochineal, natural red 4, ) หรือสีลิ้นจี่เป็นสีแดงธรรมชาติที่ใช้ทาปากในสมัยโบราณและงิ้วใช้แต่งหน้าให้เป็นสีแดง สูตรทางเคมีเป็นกรดคาร์มินิกที่เกิดสารเชิงซ้อนกับอะลูมิเนียม ได้จากแมลงอินจีเพศเมียที่มีตัวอ่อนอยู่ในท้อง  นำแมลงตัวเมียมาอบให้แห้ง จะได้เม็ดเล็กๆสีเงิน เมื่อนำมาบดจะได้สีแดง เรียกชาดลิ้นจี่
ระดับความพร้อมทางเทคโนโลยี
ระดับความพร้อมทางเทคโนโลยี (Technology readiness levels) ย่อว่า ทีอาร์แอล (TRL) เป็นเทคนิคในการประเมินระดับความสมบูรณ์ของเทคโนโลยีในช่วงระหว่างการพัฒนา โดยเทคนิคการประเมินนี้พัฒนาโดยนาซ่า ในช่วงปี ค.ศ. 1970 และถูกนำมาใช้อย่างแพร่หลายในการประเมินเทคโนโลยีในหลากหลายประเทศ
ระดับการประเมินจะแบ่งออกเป็นระดับ 1 ถึง 9 โดยระดับ 9 คือเทคโนโลยีที่ความสมบูรณ์มากที่สุด ตัวอย่างการใช้งาน อาทิเช่น กระทรวงกลาโหมสหรัฐ ได้มีการใช้งานในการจัดซื้อจัดจ้างตั้งแต่ช่วงต้นปี ค.ศ. 2000 องค์การอวกาศยุโรปได้มีการใช้งานตั้งแต่ปี ค.ศ. 2008 ในปี ค.ศ. 2010 คณะกรรมาธิการยุโรปได้มีข้อเสนอให้ผู้ที่จะขอทุนวิจัย ให้มีการนำเสนอระดับความพร้อมในการยื่นขอทุนวิจัยโดยเฉพาะโครงการ Horizon 2020 ในปี ค.ศ. 2013 ได้มีการพัฒนามาตรฐานโดยองค์การระหว่างประเทศว่าด้วยการมาตรฐาน พัฒนา ISO 16290:2013 ที่มีลักษณะใกล้เคียงกัน
ประวัติ
ระดับความพร้อมทางเทคโนโลยีถูกนำมาใช้ครั้งแรกโดยนาซ่าในปี ค.ศ. 1974 และถูกใช้อย่างเป็นทางการในปี ค.ศ. 1989 โดยในช่วงเริ่มต้นได้มีการแบ่งระดับไว้เป็น 7 ระดับ และได้เปลี่ยนมาเป็น 9 ระดับที่ได้รับความนิยมในปัจจุบันในปี ค.ศ. 1990
ต้นฉบับระดับความพร้อมทางเทคโนโลยีของนาซ่า ประกอบด้วย
แนวทางรูปแบบอื่น
ได้มีการนำแนวทางระดับความพร้อมทางเทคโนโลยีไปประยุกต์ใช้ อาทิ
พาวเวอร์เรนเจอร์ ไดโนฟอร์ซ เบรฟ
พาวเวอร์เรนเจอร์ ไดโนฟอร์ซ เบรฟ (파워레인저 다이노포스 브레이브; ) หรือในชื่อภาษาญี่ปุ่น จูเด็นเซ็นไต เคียวริวเจอร์ เบรฟ เป็นละครโทรทัศน์ซูเปอร์เซ็นไตซีรีส์ของเกาหลีใต้ มีจำนวนตอนทั้งหมด 12 ตอนความยาว 15 นาทีต่อตอน
ภาพรวม
พาวเวอร์เรนเจอร์ ไดโนฟอร์ซ เบรฟ เป็นภาคต่อของ พาวเวอร์เรนเจอร์ ไดโนฟอร์ซ ซึ่งเป็นชื่อของ ขบวนการผู้กล้าไดโนเสาร์ เคียวริวเจอร์ ที่ออกอากาศในประเทศเกาหลีใต้ เป็นผลงานจากการร่วมทุนสร้างกันระหว่าง แดวอนมีเดีย จากประเทศเกาหลีใต้ และ บริษัทโตเอะ กับ บริษัทบันได จากประเทศญี่ปุ่น ซึ่งเป็นเรื่องแรกที่นำซีรีส์ซูเปอร์เซ็นไตซีรีส์มาทำเนื้อหาภาคต่อจากเนื้อหาเดิมของเรื่อง
ในส่วนประเทศญี่ปุ่นได้ออกอากาศในรูปแบบรับชมทางยูทูบ ของแชนแนลบันได ในช่วงเดือนเมษายน ปี ค.ศ. 2017 และออกอากาศทางโตเอะแชนแนลในเดือนมิถุนายน ในส่วนสินค้าของเล่น ได้วางจำหน่ายในรูปแบบพรีเมียมบันได
เรื่องย่อ
หลังจากที่เคียวริวเจอร์ ได้ปกป้องโลกจากการรุกรานกองทัพดีวอสลงได้ หลายปีผ่านไป กองทัพดีวอสกลุ่มใหม่ได้กลับมาอีกครั้งในนามของ นีโอดีวอส นำทีมโดยผู้นำคนใหม่นาม เดซารัส เพื่อมาทำลายล้างโลกในยามที่เหล่าเคียวริวเจอร์ ไม่ได้อยู่ปกป้องความสงบสุขของโลกเหมือนเมื่อก่อน
ทำให้ โทริน ที่ในตอนนี้กลายเทพที่คอยเฝ้าดูจักรวาลอยู่บนสวรรค์ ได้รับรู้การกลับมาของดีวอส จึงต้องลงมาที่โลกเพื่อค้นหาหนุ่มสาวหน้าใหม่ ที่จะมาสืบทอดพลังของเหล่าจูเด็นจิสายพันธุ์ใหม่ และกลายเป็น เคียวริวเจอร์ เบรฟ
ขบวนการผู้กล้าไดโนเสาร์ เคียวริวเจอร์ เบรฟ
ชื่อเกาหลีคือ พาวเวอร์เรนเจอร์ ไดโนฟอร์ซ เบรฟ รูปแบบลักษณะของชุดคล้ายเคียวริวเจอร์รุ่นแรก แต่ต่างตรงที่ส่วนชุดลำตัวและหน้ากากที่มีสีขาวเพิ่มเข้ามา มีเพียงเรดและโกลด์ที่มีต้นแบบจูเด็นริวตรงกับรุ่นแรกซึ่งต่างจาก 4 คนที่ใช้ต้นแบบจากตัวใหม่
ขบวนการสัตว์ป่า จูโอเจอร์
ขบวนการลำดับที่ 40 ปรากฏตัวเพื่อรับช่วงต่อจากเคียวริวเจอร์เบรฟ ในชื่อเกาหลีถูกเรียกว่า พาวเวอร์เรนเจอร์ แอนิมอลฟอร์ซ โดยการปรากฏตัวนั้นมาจากจูฮย็อคอัญเชิญมาจากจูเด็นจิขบวนการใหม่
รายชื่อวัดในจังหวัดยโสธร
รายชื่อวัดในจังหวัดยโสธร
พาวเวอร์เรนเจอร์ ไดโนฟอร์ซ เบรฟ
การออกอากาศ
ในส่วนประเทศไทย ดรีม เอกซ์เพรส (เดกซ์) เป็นผู้ถือลิขสิทธิ์ในการเผยแพร่ทางโทรทัศน์และสตรีมมิ่ง โดยได้ออกอากาศทางทีวีดิจิทัล ช่องเวิร์คพอยท์ และ ช่องวัน เมื่อปี พ.ศ. 2561 ออกอากาศวันละ 2 ตอน และได้ลงในแอปพลิเคชัน Flixer โดยช่วงแรกฉายในรูปแบบคำบรรยายไทย โดยนำเวอร์ชั่นเสียงพากย์ภาษาญี่ปุ่นมา ในส่วนชื่อเรื่องในคำบรรยาย ชื่อขบวนการถูกเรียกว่า ขบวนการไดโนเสาร์ไฟฟ้า เคียวริวเจอร์ เบรฟ อย่างไรก็ตามเวอร์ชันพากย์ไทยก็ได้ถูกลงภายหลัง
รายชื่อวัดในจังหวัดยโสธร
วัดราษฏร์ธรรมยุติกนิกาย
วัดรอด รอดตายทุกคน
วัดราษฏร์มหานิกาย
วัดบ้านโพนงอย ตำบลขั้นไดใหญ่
ฮิเดโอะ ซาซากิ
ฮิเดโอะ ซาซากิ  (Hideo Sasaki; ; 25 พฤศจิกายน พ.ศ. 2462 – 30 สิงหาคม พ.ศ. 2543) ภูมิสถาปนิกชาวอเมริกันเชื้อสายญี่ปุ่นผู้มีชื่อเสียง ผู้บุกเบิกแนวทางการออกแบบเชิงสหสาขาและนักการศึกษา
ประวัติ
ฮิเดโอะ ซาซากิ เกิดที่เมืองรีดเลย์ รัฐแคลิฟอร์เนีย และมีอายุยืนยาวถึง 80 ปี ด้วยความสำเร็จในชีวิตด้านวิชาชีพอย่างงดงาม ซาซากิเริ่มเรียนระดับมหาวิทยาลัย ที่ มหาวิทยาลัยแคลิฟอร์เนีย เบิร์กลีย์ ระหว่างสงครามโลกครั้งที่ 2 แต่เนื่องจากการมีเชื้อสายญี่ปุ่น ซาซากิจึงถูกบังคับเข้าไปอยู่ในค่ายกักกันที่รัฐแอริโซนา ซาซากิได้รับอนุญาตให้ออกจากค่ายกันกันได้โดยอาสาสมัครเป็นคนงานทำฟาร์มที่สเตอร์ลิง รัฐโคโลราโด หลังสงคราม ซาซากิได้ย้ายไปอยู่ที่เมืองเดนเวอร์ที่ซึ่งเขาได้พบกับภรรยา คือไคซะ นักศึกษาระดับบัณฑิตศึกษามหาวิทยาลัยโคโลราโด ซึ่งเป็นมหาวิทยาลัยเดียวกับที่ซาซากิเรียนจบศิลปศึกษา และ ภูมิสถาปัตยกรรมศาสตรบัณฑิต เมื่อ พ.ศ. 2489 และในปี พ.ศ. 2491 ซาซากิเรียนจบ ภูมิสถาปัตยกรรมศาสตรมหาบัณฑิตจากมหาวิทยาลัยฮาร์วาร์ด และได้มาเป็นอาจารย์ผู้บรรยายที่มหาวิทยาลัยอิลลินอยเป็นเวลา 2 ปี หลังนั้นจากนั้นซาซากิ ได้ย้ายมาสอนที่ภาควิชาภูมิสถาปัตยกรรม วิทยาลัยการออกแบบ มหาวิทยาลัยฮาร์วาร์ดเป็นเวลานานถึง 18 ปี โดยได้ดำรงตำแหน่งศาสตราจารย์และหัวหน้าภาควิชา
เมื่อปี พ.ศ. 2496 ซาซากิได้ก่อตั้งสำนักงานออกแบบภูมิสถาปัตยกรรม “ซาซากิแอสโซซิเอทส์” บริษัทที่ซาซากิเป็นประธานบริหารและประธานกรรมการต่อเนื่องมาถึง พ.ศ. 2523 ซึ่งที่สำนักงานนี้เอง ที่ซาซากิได้ผลิตผลงานโครงการภูมิสถาปัตยกรรมออกมาเป็นจำนวนมากจนมีชื่อเสียงทั้งในระดับชาติและระดับนานาชาติ ซาซากิได้รับการยกย่องทั้งในฐานะนักวิชาชีพและนักการศึกษาด้านภูมิสถาปัตยกรรม
แนวทางการออกแบบ
ซาซากิเป็นผู้บุกเบิกและปูทางการออกแบบภูมิสถาปัตยกรรมแนวใหม่โดยได้สร้างสรรค์วิธีการเข้าถึงในการออกแบบภูมิทัศน์ที่ปฏิบัติได้จริง ซาซากิได้นำลักษณะเฉพาะจากหลายๆ แง่มุมมาเป็นปัจจัยในงานออกแบบ รวมทั้งปัจจัยทางประวัติศาสตร์ วัฒนธรรม สิ่งแวดล้อมและการใช้ที่ดินของสังคม ซาซากิได้รับการยอมรับและมีชื่อเสียงจากการพัฒนาวิธีการเข้าสู่การออกแบบในแนวการวางแผนเชิงสหสาขา ในเกือยทุกบริเวณโครงการทั้งหมดที่ซาซากิออกแบบ จะปรากฏให้เห็นถึงความสมดุลของสหสาขาเกิดขึ้นในแบบ
อีกด้านหนึ่งที่ซาซากิได้ชื่อเสียงได้แก่ การปลุกสำนึกและใส่แนวโมเดิร์นนิสม์เข้าไปในโครงการภูมิทัศน์ วิทยาเขตต่าง ๆ ของสหรัฐอเมริกา เป็นจำนวนมากดังที่ปรากฏให้เห็นในปัจจุบัน งานของซาซากิได้รับการยอมรับว่าให้การดลใจด้านการรังสรรค์ที่ตอบสนองต่อมวลชนที่เพิ่มจำนวนมากขึ้น ทำให้มองเห็นคุณค่าทางสุนทรียภาพมากกว่าสมัยก่อนหน้านั้น งานสมัยใหม่ของซาซากิได้รับการยอมรับในระดับนานาชาติ ซาซากิแอสโซซิเอทส์ได้รับการเชิญไปออกแบบงานภูมิทัศน์ในแนวดังกล่าวจากประเทศต่างๆ ทั่วโลก รวมทั้งงานผังหลักภูมิทัศน์สถานแข่งขันโอลิมปิก ณ นครปักกิ่ง
รางวัลและความสำเร็จ
ซาซากิ ได้รับการยกย่องและได้รับรางวัลจากผลงานที่ประสบความสำเร็จเป็นจำนวนมาก
โรแบร์ต ดอร์ไซ
โรแบร์ต ดอร์ไซ (16 สิงหาคม ค.ศ. 1904 – 29 ตุลาคม ค.ศ. 1943) เป็นนักแสดงภาพยนตร์ นักแสดง และนักร้องชาวเยอรมัน
ว่านมหาบัว
ว่านมหาบัว อยู่ในวงศ์ Amaryllidaceae เป็นไม้ล้มลุก มีลำต้นและหัวใต้ดินแบบหัวหอม ใบเดี่ยวรูปหอก แผ่นใบหนา ดอกช่อ สีขาว มีกลิ่นหอมอ่อน ๆ ใช้เป็นไม้ประดับ
ไซโทซอล
ไซโตซอล หรือของเหลวภายในเซลล์  (cytosol หรือ intracellular fluid หรือ cytoplasmic matrix) เป็นของเหลวที่อยู่ภายในเซลล์ ในยูคาริโอตส่วนนี้จะแยกออกจากส่วนของออร์แกเนลล์ด้วยเยื่อหุ้มออร์แกเนลล์ ต่างจากไซโทพลาสซึม ซึ่งหมายถึงส่วนต่างๆที่อยู่ข้างในเยื่อหุ้มเซลล์ ไม่รวมนิวเคลียส ในโปรคาริโอต ปฏิกิริยาเคมีส่วนใหญ่เกิดในไซโตซอล ส่วนน้อยเกิดที่ช่องว่างระหว่างเยื่อหุ้มเซลล์ที่ม้วนพับไปมา
ไซโตซอลเป็นองค์ประกอบที่ซับซ้อนของสารต่างๆที่ละลายในน้ำ ความเข้มข้นของไอออนเช่นโซเดียมและโพแทสเซียมในไซโตซอลจะต่างจากของเหลวนอกเซลล์ ซึ่งความแตกต่างนี้เป็นมาจากการควบคุมแรงดันออสโมติกของเซลล์ และการส่งสัญญาณระหว่างเซลล์  นอกจากนั้นในไซโตซอลยังมีสารชีวโมเลกุลขนาดใหญ่ล่องลอยอยู่ซึ่งสารเหล่านี้มีผลต่อการเปลี่ยนแปลงพฤติกรรมของสารขนาดเล็กกว่า
ภายในไซโตซอลเองยังมีระดับความเข้มข้นที่ต่างกันภายในไซโตซอลของเซลล์เดียวกัน เช่นความเข้มข้นของแคลเซียม กลุ่มของโปรตีนและเอนไซม์ที่รวมกันทำหน้าที่เร่งปฏิกิริยาต่างๆในเมตาบอลิซึม จะทำให้เกิดส่วนปิดและแยกต่างหากออกจากไซโตซอลได้ เช่น โปรทีเอโซม และคาร์บอกซีโซม
ไอ้หนุ่มซินตึ๊ง เกมมังกร
ไอ้หนุ่มซินตึ๊ง เกมมังกร (死亡遊戲; Game of Death) เป็นภาพยนตร์ที่บรูซ ลีได้วางแผนเพื่อที่จะสาธิตศิลปะการต่อสู้ป้องกันตัวของเขาซึ่งมีชื่อเรียกว่าจีทคุนโด้ โดยมีการบันทึกการถ่ายทำเป็นระยะเวลากว่า 100 นาที ก่อนที่เขาจะเสียชีวิตลงในภายหลัง โดยบางส่วนของภาพยนตร์ดังกล่าวได้จัดเรียงใหม่ในแผนกจัดเก็บข้อมูลสำคัญของโกลเด้นฮาร์เวสท์โดยที่ไม่ได้ทำการนำคืนกลับมาฉายใหม่ (อย่างเช่น ฉากที่นักสู้คนหนึ่งโจมตีแดน อิโนซานโต้ด้วยท่อนไม้) วิดีโอส่วนที่เหลือได้รับการเผยแพร่ด้วยบทสนทนาภาษาอังกฤษและกวางตุ้งตามต้นฉบับของบรูซ ลี ซึ่งจอห์น ลิตเติลผู้เขียนได้กำหนดให้ไฮ เทียน ที่รับบทโดยบรูซ ลี เป็นส่วนหนึ่งในสารคดีเรื่อง Bruce Lee: A Warrior's Journey ซึ่งการถ่ายทำดำเนินการบันทึกไว้เกือบทั้งหมด ซึ่งได้กลายมาเป็นสวนประกอบสำคัญในภาพยนตร์ลำดับต่อมา
ภายหลังจากการเสียชีวิตของบรูซ ลี; โรเบิร์ต เคล้าส์ ซึ่งเป็นผู้กำกับภาพยนตร์เรื่องไอ้หนุ่มซินตึ๊ง มังกรประจัญบาน ได้รับการเกณฑ์ให้ไปกำกับในฉากเพิ่มเติมโดยใช้ผู้แสดงอื่นมาสแตนอินแทน เมื่อผลงานดังกล่าวได้นำมารวมกับภาพบันทึกสารดีต้นฉบับ ตลอดจนภาพวิดีโอที่บันทึกบรูซ ลีในช่วงเริ่มอาชีพ มาจัดเรียงเป็นภาพยนตร์ใหม่ซึ่งมีชื่อว่า ไอ้หนุ่มซินตึ๊ง เกมมังกร ซึ่งได้เปิดตัวในปี ค.ศ. 1978 นับเป็นระยะเวลา 5 ปีภายหลังจากการเสียชีวิตของเขา โดยโคลัมเบียพิกเจอร์ส
โครงเรื่องดั้งเดิม (1972)
โครงเรื่องดั้งเดิมนั้น ได้กำหนดให้บรูซ ลี รับบทเป็น ไห่ เทียน ผู้ซึ่งออกจากตำแหน่งแชมเปี้ยนศิลปะการต่อสู้ป้องกันตัวซึ่งต้องทำการเผชิญกับแก๊งใต้ดินของเกาหลี พวกเขาได้บอกถึงเรื่องราวของเจดีย์ที่ไม่อนุญาตให้พกปืนเข้าไป ทั้งยังมีการอารักขาอย่างเข้มงวดโดยผู้ใช้ศิลปะการต่อสู้ป้องกันตัวที่ชำนาญยุทธซึ่งมีหน้าที่ในการปกป้องบางสิ่งที่สถิตอยู่ในชั้นบนสุดของเจดีย์ หัวหน้าแก๊งต้องการให้ไห่เป็นส่วนหนึ่งของกลุ่มโดยมีวัตถุประสงค์ให้นำวัตถุดังกล่าวกลับคืนมา โดยพวกเขาจะเป็นกลุ่มที่สองในการพยายามปฏิบัติภารกิจดังกล่าวภายหลังจากที่ตัวแทนกลุ่มแรกประสบกับความล้มเหลว แต่ไห่ก็ปฏิเสธ กระทั่งน้องสาวกับพี่ชายของเขาถูกลักพาตัวเพื่อบังคับให้ไห่ได้ปฏิบัติตาม ไห่รวมทั้งผู้ใช้ศิลปะการต่อสู้ป้องกันตัวอื่นสี่ราย (สองคนในกลุ่มดังกล่าวคือ เจมส์ เทียน และ เจี๋ย หยวน ) จึงได้ทำศึกกันตามเส้นทางของตนที่เจดีย์ห้าชั้น โดยได้พบกับความท้าทายที่แตกต่างกันออกไปในแต่ละชั้น โดยกำหนดไว้ที่วัดเบออบชูซาซึ่งตั้งอยู่บนภูเขาซองนิซานในเกาหลีใต้
เจดีย์ซึ่งมีชื่อเรียกว่า พัลซาง-จอง เป็นเจดีย์ไม้แห่งเดียวที่ยังคงหลงเหลือในเกาหลีใต้ ในส่วนของฐานเจดีย์เขาได้ต่อสู้กับนักสู้ 50 คนซึ่งเป็นผู้ใช้ศิลปะการต่อสู้ระดับสายดำ เมื่อพวกเขาเข้าไปภายในเจดีย์แล้ว ก็ได้พบกับฝ่ายตรงข้ามที่มีลักษณะที่แตกต่างกันออกไปในแต่ละชั้น ซึ่งมีความท้าทายมากกว่าการต่อสู้ครั้งที่ผ่านมา แม้ว่าพวกพ้องของเขาจะพยายามช่วยเขาออกมา แต่พวกเขาก็ใกล้จะถูกกำจัดอยู่เต็มที อีกทั้งไห่ยังต้องเผชิญกับนักต่อสู้ในแต่ละชั้นแบบตัวต่อตัว เขาได้ปราบแดน อิโนซานโต้ผู้เป็นอาจารย์ฝึกสอนศิลปะการต่อสู้ป้องกันตัวชาวฟิลิปปินส์, จี ฮันแจซึ่งเป็นอาจารย์แฮปคิโด้ และนักสู้คนสุดท้ายซึ่งก็คือคารีม อับดุล จาบาร์ ผู้ซึ่งมีรูปแบบการต่อสู้แบบอิสระและลื่นไหลเสมือนกับเป็นกระจกเงาของจีทคุนโด้ที่บรูซ ลี คิดค้นขึ้นมา และเนื่องด้วยตัวละครที่มีลักษณะสูงใหญ่อย่างคารีม และมีรูปแบบการต่อสู้เพิ่มเติมจากบรูซ ลี นี้เอง ที่ทำให้ไห่ได้ตระหนักถึงความว่องไวที่ผิดธรรมชาติซึ่งเป็นจุดอ่อนที่ใหญ่หลวงที่สุดสำหรับเขา
ไอ้หนุ่มซินตึ๊ง เกมมังกร (ภาพยนตร์ ค.ศ. 1978)
สำหรับเวอร์ชันภาพยนตร์ ค.ศ. 1978 ได้นำวิดีโอต้นฉบับดังกล่าวมาตัดต่อเข้ากับโครงเรื่องใหม่ที่ต่างจากเดิมอย่างสิ้นเชิง อันเป็นเรื่องราวที่เกี่ยวข้องกับตัวละครของแจน สเปียร์ส ที่มีชื่อว่า บิลลี่ หลู ซึ่งได้ทำการดิ้นรนเมื่อเจอกับพฤติการณ์ที่ผิดกฎหมายซึ่งรวมตัวกันเป็นสมาคม เมื่อหลูได้ปฏิเสธในการเข้าร่วมสมาคมเป็นคนรับใช้ให้กับสไตเนอร์ (ฮิวจ์ โอไบรอัน) รวมทั้งแก๊งนักเลงของเขา เจ้าของสมาคมซึ่งมีชื่อว่า ดร.แลนด์ (ดีน แจ็กเกอร์) จึงสั่งให้ทำการสังหารเพื่อเป็นการเชือดไก่ให้ลิงดู
สติค (เมล โนวาค) ได้ปลอมตัวเป็นสตั๊นท์ ซึ่งแอบสะกดรอยไปยังการถ่ายทำภาพยนตร์เรื่องใหม่ของบิลลี่ และได้ยิงกระสุนใส่บิลลี่ในช่วงระหว่างการถ่ายทำ กระสุนผ่านทะลุใบหน้าของบิลลี่แต่ก็ได้รับการศัลยกรรมพลาสติกเพื่อเปลี่ยนแปลงใบหน้าในเวลาต่อมา บิลลี่จึงใช้โอกาสนี้ปลอมตัวและแสร้งสร้างเหตุการณ์ว่าเขาได้เสียชีวิตไปแล้ว พอรอวันแก้แค้นแก่ฝ่ายอธรรมที่เคยทำร้ายเขามาแล้วครั้งหนึ่ง เมื่อองค์การเริ่มคุกคามและลักพาตัวคู่หมั้นของเขาซึ่งมีชื่อว่าแอน มอร์ริส (คอลลีน แคมป์) บิลลี่จึงต้องออกมาจากที่ซ่อนเพื่อทำการปกป้องเธอ ในเนื้อเรื่องฉบับปรับปรุงนี้ ได้นำฉากต่อสู้ในเจดีย์ของบรูซ ลี มาดัดแปลงเป็นฉากในชั้นบนของภัตตาคารที่มีชื่อว่า เรดเป็ปเปอร์ แทนซึ่งดร.แลนด์และเหล่านักเลงคอยดักทำร้ายอยู่ ณ ที่แห่งนี้
วอลเลย์บอลหญิงในโอลิมปิกฤดูร้อน 2016 รอบคัดเลือก โซนอเมริกาเหนือ
วอลเลย์บอลหญิงในโอลิมปิกรอบคัดเลือกโซนอเมริกาเหนือ (2016 Women's North America Olympic Qualification Tournament) มีกำหนดจัดขึ้นในลิงคอล์น, รัฐเนแบรสกา, สหรัฐ ระหว่างวันที่ 7–9 มกราคม ค.ศ. 2016 โดยผู้ชนะจะผ่านเข้าแข่งขันโอลิมปิกฤดูร้อน 2016 ส่วนทีมอันดับที่ 2 จะเข้าแข่งขันในโอลิมปิกรอบคัดเลือกระดับโลก และทีมอันดับที่ 3 จะเข้าแข่งขันในโอลิมปิกรอบคัดเลือกระดับทวีป
ทีมที่เข้าร่วมแข่งขัน
ทีมที่เข้าแข่งขันมาจาก 4 ทีม ในวอลเลย์บอลชิงแชมป์นอร์เซกา 2015 ดังนี้
การตัดสินลำดับจากผลการแข่งขัน
สำหรับการแข่งขันรอบคัดเลือกโซนอเมริกาเหนือ
เคเทอ ดอร์ช
เคเทอ (คาทารีนา) ดอร์ช (29 ธันวาคม ค.ศ. 1890 – 25 ธันวาคม ค.ศ. 1957) เป็นนักแสดงหญิงชาวเยอรมัน
ฟาโรห์โชเชงค์ที่ 4
สุสาน
หลังจากข้อสรุปดังกล่าวใน ปี พ.ศ. 2529 แล้วการศึกษาเพิ่มเติมเกี่ยวกับเศษโถคาโนปิก ซึ่งเป็นส่วนหนึ่งของการรักษาโดยทั่วไปเกี่ยวกับการราชาภิเษกของราชวงศ์ได้ทำให้ฉันค่อนข้างสนับสนุนการดำรงอยู่ของฟาโรห์โชเชงค์ที่ 4
อ้างอิง
-785
ปอดบวม
โรคปอดบวม (pneumonia) หรือ โรคปอดอักเสบ (pneumonitis) เป็นโรคของระบบหายใจอย่างหนึ่งซึ่งมีการอักเสบของปอด โดยเฉพาะของถุงลม ทำให้มีไข้ มีอาการทางปอด มีการสูญเสียของพื้นที่แลกเปลี่ยนก๊าซ ซึ่งเห็นได้จากการเอกซเรย์ปอด ส่วนใหญ่เกิดจากการติดเชื้อ เช่น การติดเชื้อแบคทีเรีย เชื้อไวรัส เชื้อรา หรือพยาธิ เชื้อแบคทีเรียชื่อ "นิวโมคอคคัส" (Pneumococcal Disease) เป็นสาเหตุหลัก แต่ก็อาจเกิดจากสาเหตุอื่นๆ เช่นได้รับสารเคมีหรือการกระทบกระเทีอนทางกายภาพได้เช่นกัน
ผู้ป่วยโรคปอดบวมจะมีอาการโดยทั่วไปได้แก่ ไอ เจ็บหน้าอก มีไข้สูง และหายใจหอบ การวินิจฉัยจะกระทำโดยการถ่ายภาพเอกซเรย์ปอดและการตรวจเสมหะ ปอดบวมบางชนิดมีวัคซีนป้องกัน ส่วนวิธีการรักษาจะขึ้นกับสาเหตุของโรค เช่น โรคปอดบวมจากเชื้อแบคทีเรียจะรักษาด้วยการให้ยาปฏิชีวนะ
ในอดีตปอดบวมเป็นโรคที่ร้ายแรงมากจนเคยมีคำกล่าวว่าปอดบวมเป็น "นายของสาเหตุการตายของมนุษย์" (ศตวรรษที่ 19 วิลเลียม ออสเลอร์) แต่หลังจากที่มีการคิดค้นการรักษาด้วยยาปฏิชีวนะและวัคซีนในศตวรรษที่ 20 ทำให้ผลการรักษาปอดบวมดีขึ้นมาก อย่างไรก็ดีปอดบวมยังเป็นสาเหตุการเสียชีวิตอันดับต้นๆ ของผู้ป่วยสูงอายุ ผู้ป่วยอายุน้อย และผู้ป่วยโรคเรื้อรัง รวมถึงผู้ป่วยในโลกที่สามด้วย
การป้องกัน
วารสาร แลนเซ็ต ฉบับเดือนเมษายนปี 2007 เผยรายงานทีมแพทย์สหรัฐอเมริกาพบว่า วัคซีนไอพีดีที่ฉีดป้องกันโรคปอดอักเสบที่ติดเชื้อแบคทีเรีย ที่ชื่อว่า นิวโมคอคคัส  สามารถช่วยป้องกันโรคปอดอักเสบในเด็กเล็กได้ วัคซีนที่ใช้กันอย่างแพร่หลายมี 2 ชนิด คือ วัคซีนนิวโมคอคคัสแบบคอนจูเกต และวัคซีนนิวโมคอคคัสแบบโพลีแซคคาไรด์
ประวัติศาสตร์
ปอดบวมเป็นโรคที่พบได้บ่อยและมีการบันทึกมาตลอดประวัติศาสตร์มนุษย์ มีการบรรยายอาการของโรคเอาไว้ตั้งแต่ช่วงหลายร้อยปีก่อนคริสตกาลโดยฮิปโปคราเตส (c. 460 BC - 370 BC) ว่า "สามารถสังเกตเห็นผลที่เกิดกับเนื้อรอบปอดบวมและเยื่อหุ้มปอดได้ อาจมีไข้อย่างเฉียบพลัน มีอาการเจ็บทรวงอกข้างใดข้างหนึ่งหรือทั้งสองข้าง มีอาการไอ มีเสมหะสีเหลืองหรือไม่มีสี หรือพบมีเสมหะเหลว หรือเป็นฟอง หรือมีสีแดง หรือลักษณะอื่นๆ ที่แตกต่างจากเสมหะปกติ หากเป็นมากเสียแล้วโรคนี้ไม่อาจรักษาได้ จะยิ่งแย่หากมีอาการเหนื่อย ปัสสาวะออกน้อยหรือมีกลิ่นแรง หากมีเหงื่อออกที่ศีรษะหรือที่คอนั้นยิ่งแย่ อาจกำเริบมากขึ้นจนหายใจไม่ออก หายใจมีเสียงกรอบแกรบ แสดงว่าโรคในระยะนั้นเป็นมากจนไม่อาจย้อนกลับได้แล้ว" อย่างไรก็ดีแม้ฮิปโปคราเตสก็ยังระบุว่าปอดบวมเป็นโรคที่ "เป็นที่รู้จักมาแต่โบราณ" และยังบรรยายวิธีการระบายหนองออกจากทรวงอกเอาไว้ด้วย ไมโมนิเดส (1134-1204 AD) ได้บรรยายอาการของปอดบวมเอาไว้ว่า "อาการพื้นฐานของผู้ป่วยปอดบวมซึ่งต้องมีเสมอ คือ มีไข้ เจ็บสีข้าง หายใจสั้นเร็ว ชีพจรถี่ และไอ" คำบรรยายอาการเช่นนี้คล้ายคลึงกับที่เขียนไว้ในตำราแพทย์สมัยใหม่ และสะท้อนให้เห็นถึงการพัฒนาของวิชาแพทย์จากสมัยกลางจนถึงศตวรรษที่ 19
มีการค้นพบแบคทีเรียในทางเดินหายใจของผู้ป่วยที่เสียชีวิตจากปอดบวมใน ค.ศ. 1875 โดยเอดวิน เคลบส์ Carl Friedländerlคาร์ล ฟรีดแลนเดอร์ ค้นพบ Streptococcus pneumoniae ใน ค.ศ. 1882 และอัลเบิร์ต ฟรานเคล ค้นพบ Klebsiella pneumoniae ใน ค.ศ. 1884 การศึกษาวิจัยในช่วงแรกของฟรีดแลนเดอร์เป็นรากฐานของการนำสีย้อมกรัมมาใช้ในการตรวจหาเชื้อแบคทีเรีย ซึ่งเป็นวิธีตรวจที่ยังมีการใช้แพร่หลายในปัจจุบัน บทความวิจัยของคริสเตียน กรัม ได้บรรยายวิธีการย้อมสีเช่นนี้เอาไว้ใน ค.ศ. 1884 ว่าสามารถแยกแบคทีเรียออกได้เป็น 2 กลุ่ม แสดงให้เห็นว่าปอดบวมอาจมีเชื้อก่อโรคมากกว่าหนึ่งชนิด
เซอร์วิลเลียม ออสเลอร์ ผู้เป็นบิดาของการแพทย์สมัยใหม่ รู้ซึ้งดีถึงความตายและความพิการที่เกิดจากปอดบวม จนขนานนามปอดบวมว่าเป็น "นายแห่งสาเหตุการเสียชีวิตของมนุษย์" ("captain of the men of death") เอาไว้ใน ค.ศ.1918 จากการที่ในช่วงนั้นอัตราการเสียชีวิตของปอดบวมมีมากเหนือกว่าวัณโรค วลีนี้เสนอใช้ครั้งแรกโดยจอห์น บันแยน ในการอ้างถึงวัณโรค นอกจากนี้ออสเลอร์ยังบรรยายว่าปอดบวมเป็น "เพื่อนของคนแก่" ("the old men's friend") ด้วยเห็นว่าปอดบวมทำให้เสียชีวิตได้อย่างรวดเร็วและไม่เจ็บปวด ในขณะที่ช่วงเวลานั้นยังมีสาเหตุการเสียชีวิตอื่นๆ ที่เจ็บปวดทรมานและใช้เวลานานกว่ามาก
ในศตวรรษที่ 19 มีการพัฒนาทางการแพทย์มากมายที่ทำให้ผลการรักษาปอดบวมดีขึ้นอย่างมาก จากการประดิษฐ์เพนนิซิลลินและยาปฏิชีวนะอื่นๆ เทคนิกการผ่าตัดสมัยใหม่ และการพัฒนาเวชบำบัดวิกฤตในศตวรรษที่ 20 อัตราการตายของปอดบวมในประเทศพัฒนาแล้วที่เคยสูงถึง 30% ได้ลดลงอย่างมาก ค.ศ. 1988 เริ่มมีโครงการเสริมภูมิคุ้มกัน Haemophilus influenzae ชนิด B แก่ทารก ทำให้จำนวนผู้ป่วยปอดบวมยิ่งลดลงไปอีก การให้วัคซีนต่อ Streptococcus pneumoniae ในผู้ใหญ่ที่เริ่มใน ค.ศ. 1977 และในเด็กที่เริ่มใน ค.ศ. 2000 ก็ทำให้มีจำนวนผู้ป่วยลดลงในลักษณะเดียวกัน
เจ้าหญิงโจเซฟินแห่งเดนมาร์ก
เจ้าหญิงโจเซฟิน โซเฟีย อีวาโล มาทิลดาแห่งเดนมาร์ก เคาน์เตสแห่งมงเปอซา (8 มกราคม พ.ศ. 2554) พระบุตรพระองค์ที่สี่ในมกุฎราชกุมารเฟรเดริกแห่งเดนมาร์ก ประสูติแต่มกุฎราชกุมารีแมรีแห่งเดนมาร์ก พระราชนัดดาในสมเด็จพระราชินีนาถมาร์เกรเธอที่ 2 แห่งเดนมาร์กและสมเด็จพระราชินีอันเนอ-มารีแห่งกรีซ พระองค์ทรงอยู่ในลำดับที่ห้าในการสืบราชบัลลังก์เดนมาร์ก
พระประวัติ
เจ้าหญิงโจเซฟินแห่งเดนมาร์ก ประสูติเมื่อวันที่ 8 มกราคม พ.ศ. 2554 ณ โรงพยาบาลมหาวิทยาลัยโคเปนเฮเกน เมื่อเวลา 10.56 นาฬิกา ตามเวลาท้องถิ่น หลังเจ้าชายวินเซนต์ พระเชษฐาฝาแฝดเพียง 26 นาที เมื่อแรกประสูติทรงมีน้ำหนัก 2.55 กิโลกรัม (5.6 ปอนด์) และมีความยาวของพระวรกาย 46 เซนติเมตร (18.1 นิ้ว)  หลังการประสูติการได้หนึ่งนาทีทรงมีคะแนนทารกสุขภาพดีเต็ม 10 คะแนน
และในช่วงเที่ยงของวันเดียวกันนั้น ได้มีการยิงสลุต 21 นัด ถวายสดุดีแก่พระกุมารที่ประสูติใหม่ จากฐานทัพเรือโฮลมันในโคเปนเฮเกน และจากปราสาทครอนบอร์กที่ซีแลนด์เหนือ
เจ้าหญิงโจเซฟินทรงเข้ารับบัพติศมาเมื่อวันที่ 14 เมษายน พ.ศ. 2554 ณ โบสถ์น้อยภายในโบสถ์โฮลมัน ทรงได้รับพระนาม โจเซฟิน โซเฟีย อีวาโล มาทิลดา ทรงมีพ่อทูนหัวและแม่ทูนหัว ได้แก่ เจ้าหญิงมารีแห่งเดนมาร์ก, เจ้าชายการ์โล ดยุกแห่งกัสโตร, แพทริเซีย ไบลีย์ (พระมาตุจฉา), เคานต์เวนต์ วีเดล, บีร์จิตต์ แฮนด์เวิร์ก และโจเซฟิน รีชเนอร์ พระสหายคนสนิทของพระมารดา
ศักดา คงเพชร
ศักดา คงเพชร อดีตสมาชิกสภาผู้แทนราษฎรจังหวัดร้อยเอ็ด และอดีตรัฐมนตรีช่วยว่าการกระทรวงศึกษาธิการ ในรัฐบาลของนางสาวยิ่งลักษณ์ ชินวัตร สังกัดพรรคเพื่อไทย แกนนำกลุ่มอีสานพัฒนา
ประวัติ
ศักดา คงเพชร สมรรสกับนางจิตรา คงเพชร (สกุลเดิม อินทร์โสม) สมาชิกสภาองค์การบริหารส่วนจังหวัดร้อยเอ็ด
การทำงาน
ศักดา คงเพชร เริ่มเข้าสู่งานการเมืองในการเลือกตั้ง พ.ศ. 2538 ได้รับเลือกตั้งเป็นสมาชิกสภาผู้แทนราษฎร จังหวัดร้อยเอ็ด สังกัดพรรคชาติไทย ต่อมาในการเลือกตั้ง พ.ศ. 2539 จึงย้ายมาสังกัดพรรคความหวังใหม่ กระทั่งในการเลือกตั้ง พ.ศ. 2544 ได้ย้ายมาสังกัดพรรคไทยรักไทย และได้รับเลือกตั้งเรื่อยมา ในนามของพรรคพลังประชาชน และพรรคเพื่อไทย
ศักดา คงเพชร เคยได้รับการแต่งตั้งเป็นเลขานุการรัฐมนตรีประจำสำนักนายกรัฐมนตรี (พลเอกธรรมรักษ์ อิศรางกูร ณ อยุธยา) และได้รับตำแหน่งรัฐมนตรีช่วยว่าการกระทรวงศึกษาธิการ ในรัฐบาลนางสาวยิ่งลักษณ์ ชินวัตร (2) แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 8 จนกระทั่งในเดือนตุลาคมของปีเดียวกัน เขาถูกปรับออกจากตำแหน่งดังกล่าว
รัฐมนตรีช่วยว่าการกระทรวงศึกษาธิการ
ศักดา คงเพชร ได้รับแต่งตั้งเป็นรัฐมนตรีช่วยว่าการกระทรวงศึกษาธิการ และได้รับมอบหมายให้กำกับดูแลงานของสำนักงานคณะกรรมการการอาชีวศึกษา โดยผลงานที่สำคัญคือ การจัดตั้งสถาบันอาชีวศึกษาเกษตร จำนวน 4 แห่ง เพื่อขยายโอกาสให้วิทยาลัยเกษตรและเทคโนโลยี สามารถเปิดสอนในระดับปริญญาตรีได้ รวมทั้งการสานต่อการสืบสวนกรณีการทุจริตจัดซื้อครุภัณฑ์อาชีวศึกษา ในช่วงรัฐบาลที่ผ่านมา ซึ่งมีนางสาวนริศรา ชวาลตันพิพัทธ์ เป็นรัฐมนตรี
สว่างวัน ไตรเจริญวิวัฒน์
สว่างวัน ไตรเจริญวิวัฒน์ ผู้แปลภาษาสเปนอย่างเป็นทางการ โดยการรับรองจากสถานเอกอัครราชทูตสเปนประจำประเทศไทย  ปัจจุบันดำรงตำแหน่งศาสตราจารย์ ประจำสาขาวิชาภาษาสเปน ภาควิชาภาษาตะวันตก คณะมนุษยศาสตร์  มหาวิทยาลัยรามคำแหง  และสำเร็จการศึกษาระดับปริญญาเอก สาขาวรรณคดีสเปนและละตินอเมริกัน
ฮาร์ลือ ฮาล์ม
ฮาร์ลือ ฮาล์ม (17 มกราคม ค.ศ. 1901 – พฤศจิกายน ค.ศ. 1980) เป็นนักแสดงชายชาวเยอรมัน
ดาบทะลุฟ้า ฟัดทะลุเวลา
ดาบทะลุฟ้า ฟัดทะลุเวลา (神話; The Myth) เป็นภาพยนตร์กำลังภายในที่ออกฉายในปี ค.ศ. 2005 ดำเนินงานสร้างโดยเฉินหลง นำแสดงโดยเฉินหลง, เหลียง เจียฮุย, คิม ฮี ซอน, มัลลิกา เซราวัต
การนำมาสร้างเป็นละครโทรทัศน์
ในวันที่ 7 มกราคม ค.ศ. 2010 ทางช่อง CCTV-8 ของจีน ได้สร้างละครโทรทัศน์ มีความยาว 50 ตอน โดยละครเรื่องนี้ใช้ชื่อว่าThe Myth เช่นกัน (ชื่อในไทยคือ ผ่าทะลุฟ้า รักทะลุมิติ) โดยมี เฉินหลง เป็นโปรดิวเซอร์ และมีสแตนลีย์ ตงเป็นผู้ดำเนินการสร้าง โดยละครเรื่องนี้มีเนื้อหาที่ไม่เหมือนกับในภาพยนตร์
จังหวัดบันทายมีชัย
บันทายมีชัย หรือ บ็อนเตียย์เมียนเจ็ย (បន្ទាយមានជ័យ, "ปราการแห่งชัยชนะ") เป็นจังหวัดหนึ่งของประเทศกัมพูชา (ภาษาไทยเรียกว่า "จังหวัดบ้านใต้มีชัย", "บันทายมีชัย" หรือ "ศรีโสภณ") อยู่ทางภาคตะวันตกเฉียงเหนือของประเทศ เมืองหลักคือศรีโสภณ จังหวัดบันทายมีชัยติดต่อกับประเทศไทยทางทิศตะวันตกที่เมืองปอยเปต
การแบ่งเขตการปกครอง
จังหวัดบันทายมีชัยแบ่งเขตการปกครองออกเป็น 9 อำเภอ ได้แก่
ลักเซมเบิร์กเนชันนัลดิวิชัน
เนชันนัลดิวิชัน (Nationaldivisioun, Division Nationale, Nationaldivision) เป็นลีกฟุตบอลสูงสุดของประเทศลักเซมเบิร์ก ชื่อเดิมของลีกนี้คือ บีจีแอลลีก ซึ่งเคยใช้ชื่อนี้จนถึง ค.ศ. 2011 เหตุผลที่เปลี่ยนชื่อเพราะทางสหพันธ์ฟุตบอลได้ทำข้อตกลงกับผู้สนับสนุนอย่างฟอร์ติสได้สำเร็จ เดิมก่อน ค.ศ. 2006 ลีกนี้มี 12 ทีม แต่ได้เพิ่มเป็น 14 ทีมในฤดูกาล 2006–07 และใช้จำนวนทีมนี้มาจนถึงปัจจุบัน ทีมชนะเลิศล่าสุดคือ เอฟ91 ดูเดลันเก
การแข่งขันจัดขึ้นครั้งแรกในฤดูกาล 1909–10 และได้จัดต่อเนื่องเป็นประจำทุกปี ยกเว้นฤดูกาล 1912–13 กับสี่ฤดูกาลในช่วงสงครามโลกครั้งที่สอง การแข่งขันเคยถูกเรียกว่า ลักเซมเบร์กิชแชมเปียนชิป (Lëtzebuerger Championnat, Championnat Luxembourgeois) จนถึงฤดูกาล 1913–14 นับตั้งแต่ฤดูกาล 1914–15 ถึง 1931–32 ลีกถูกเรียกชื่อใหม่ว่า พรีเมียร์ดิวิชัน (Éischt Divisioun, Première Division) ต่อมาได้ถูกเรียกว่า ดิวิชันออฟออเนอร์ (Éirendivisioun, Division d'Honneur) ในช่วงฤดูกาล 1932–33 ถึง 1956–57 และนับตั้งแต่ฤดูกาล 1957–58 เป็นต้นมา การแข่งขันก็ถูกเรียกในชื่อ เนชันนัลดิวิชัน
นาซัม
นาซัม (nazam) มาจากภาษาอาหรับแปลว่าบทกวี ในรัฐปะหังใช้คำนี้ในความหมายของเพลง โดยมากจึงเป็นการขับร้องบทกวีเพื่อความบันเทิงในโอกาสต่าง ๆ มีรูปแบบใกล้เคียงกับชาอีร์ มี 4 วรรค วรรคละ 4 คำ สัมผัสท้ายวรรคแบบกลอนหัวเดียว นิยมใช้เป็นเพลงกล่อมเด็กในรัฐเปรัก, เกอดะฮ์, เซอลาโงร์, เนอเกอรีเซิมบีลัน และมะละกา
เทศบาลตำบลปะทิว
เทศบาลตำบลปะทิว เป็นองค์กรปกครองส่วนท้องถิ่นประเภทเทศบาลตำบลที่ครอบคลุมพื้นที่ทั้งหมดของหมู่ 7 ตำบลบางสน รวมทั้งพื้นที่บางส่วนของหมู่ที่ 3 ของตำบลทะเลทรัพย์ ในอำเภอปะทิว จังหวัดชุมพร เดิมได้รับการจัดตั้งเป็นสุขาภิบาลปะทิววันที่ 20 กันยายน พ.ศ. 2499 และได้รับการจัดตั้งเป็นเทศบาลตำบลปะทิวเมื่อวันที่ 25 พฤษภาคม พ.ศ. 2542 ในปี พ.ศ. 2565 เทศบาลตำบลปะทิวมีประชากรทั้งหมด 1,308 คน
พื้นที่เทศบาลตำบลอยู่บริเวณศูนย์ราชการของอำเภอปะทิว ตั้งอยู่ห่างจากศาลากลางจังหวัดชุมพรประมาณ 28.4 กิโลเมตร อยู่ห่างจากกรุงเทพมหานครประมาณ 448 กิโลเมตรตามทางรถยนต์ และประมาณ 1 ชั่วโมง 5 นาทีผ่านทางท่าอากาศยานชุมพร มีพื้นที่รับผิดชอบทั้งหมด 1.86 ตารางกิโลเมตรหรือคิดเป็น 2,062.5 ไร่ ประกอบด้วยชุมชน 4 ชุมชน ได้แก่ ชุมชนวัดเขาเจดีย์–ตลาดใน ชุมชนสานฝัน ชุมชนประสพสุข และชุมชนพูนทรัพย์ โดยมีศูนย์กลางของชุมชนอยู่ที่สถานีรถไฟปะทิว ซึ่งเป็นสถานีรถไฟชั้น 1 ของทางรถไฟสายใต้ คอยให้บริการด้านการเดินทางกับประชาชนในพื้นที่ทั้งหมด 16 ขบวน/วัน
อัลบัส ดัมเบิลดอร์
อัลบัส เพอร์ซิวาล วูลฟริก ไบรอัน ดัมเบิลดอร์ (Albus Percival Wulfric Brian Dumbledore) เป็นตัวละครในเรื่องแต่งชุดแฮร์รี่ พอตเตอร์ ของ เจ. เค. โรว์ลิ่ง มีบทบาทเป็นอาจารย์ใหญ่โรงเรียนคาถาพ่อมดแม่มดและเวทมนตร์ศาสตร์ฮอกวอตส์ในเนื้อหาเกือบทั้งหมดของเรื่อง ต่อมามีการเปิดเผยในเนื้อเรื่องว่าดัมเบิลดอร์เป็นผู้ก่อตั้งภาคีนกฟีนิกซ์ซึ่งเป็นองค์กรที่ตั้งขึ้นเพื่อต่อสู้กับตัวร้ายของเรื่องคือลอร์ดโวลเดอมอร์
มีการกล่าวว่าอัลเฟรด ดันน์ (Alfred Dunn) อดีตอาจารย์ใหญ่ของโรงเรียนเซนต์ไมเคิล (St Michael's Primary School) ที่โรว์ลิ่งเคยเรียนอยู่ เป็นแรงบันดาลใจในการให้กำเนิดตัวละครนี้
ในภาพยนตร์สองภาคแรกนั้นผู้ที่รับบทเป็นดัมเบิลดอร์คือ ริชาร์ด แฮร์ริส ซึ่งต่อมาเสียชีวิต ดังนั้นเซอร์ไมเคิล แกมบอนจึงได้รับบทดัมเบิลดอร์ในภาคต่อ ๆ มา
ชีวิตวัยเยาว์กับครอบครัว
อัลบัส ดัมเบิลดอร์เกิดใน ค.ศ. 1881 เป็นลูกชายคนโตของเพอร์ซิวาลและเคนดรา ดัมเบิลดอร์ มีน้องชายคือ อาเบอร์ฟอร์ธ ซึ่งมีอายุน้อยกว่าดัมเบิลดอร์สามปี และน้องสาวคือ แอรีอานนา ซึ่งเมื่อเธออายุหกขวบ เธอป่วยหลังจากที่เด็กมักเกิ้ลสามคนทำร้ายเธอหลังจากที่เห็นว่าเธอใช้เวทมนตร์ พ่อของ อัลบัส เพอร์ซิวาล ได้ทำร้ายเด็กสามคนนั้นจึงถูกส่งไปอยู่ในคุกอัซคาบันตลอดชีวิต เพื่อปกป้องแอรีอานนา ไม่ให้ถูกนำไปขังที่โรงพยาบาลเซนต์มังโกตลอดชีวิตเนื่องจากเธอควบคุมเวทมนตร์ไม่ได้ เคนดราจึงพาครอบครัวย้ายไปอยู่ที่ก็อดดริกส์โฮลโล่ โดยปฏิเสธมิตรภาพใด ๆ จากบ้านใกล้เรือนเคียง เพื่อนบ้านจึงมักจะคิดว่าแอรีอานนาเป็นสควิบ
เมื่ออัลบัสได้เข้าเรียนในฮอกวอตส์ เขาได้รับการคัดสรรให้อยู่บ้านกริฟฟินดอร์ เขาได้เป็นเพื่อนกับเอลฟายอัส โดจที่ป่วยเป็นฝีมังกร ดัมเบิลดอร์เป็นที่รู้จักกันในฐานะนักเรียนผู้เฉลียวฉลาดที่สุดที่ฮอกวอตส์เคยมีมา เขาชนะรางวัลสำคัญทุกรางวัลที่ฮอกวอตส์ตั้งไว้ ต่อมาเขาก็ได้เป็นประธานนักเรียน
สามปีต่อมา อาเบอร์ฟอร์ธมาเข้าโรงเรียน เขาไม่เหมือนดัมเบิลดอร์และไม่ตั้งใจเรียนหนังสือ ส่วนอัลบัสเมื่อเขาสอบ ส.พ.บ.ส. กริเซลด้า มาร์ชแบงส์ กรรมการคุมสอบเคยกล่าวว่า "เขาใช้ไม้กายสิทธิ์ทำอะไรแบบที่ฉันไม่เคยเห็นมาก่อนเลย" ดัมเบิลดอร์เรียนจบเมื่ออายุ 18 ปี เขาวางแผนจะเดินทางรอบโลกกับโดจ แต่ก่อนวันเดินทางวันเดียว เคนดราตายด้วยอุบัติเหตุเนื่องจากแอรีอานนาควบคุมพลังตนเองไม่ได้
ดัมเบิลดอร์กับกรินเดลวัลด์
เนื่องจากพ่อแม่ของดัมเบิลดอร์เสียชีวิตแล้ว ดัมเบิลดอร์ต้องกลายเป็นหัวหน้าครอบครัว ทองก็มีเหลือน้อยเต็มที เขาต้องอยู่บ้านกับแอรีอานนาในขณะที่อาเบอร์ฟอร์ธยังเรียนอยู่ หลังจากนั้นไม่นาน เกลเลิร์ต กรินเดลวัลด์มาที่ก็อดดริก โฮลโลว์เพื่อมาอยู่กับ บาธิลดา แบ็กช็อต คุณยายน้อยของเขา เมื่อดัมเบิลดอร์ได้พบกรินเดลวัลด์ก็รู้สึกเหมือนเป็นรักแรกพบทั้งสองคนร่วมมือกันวางแผนจะปกครองโลกเวทมนตร์ "เพื่อประโยชน์สุขของคนส่วนใหญ่" โดยใช้วัตถุในตำนาน "เครื่องรางยมทูต"
ใน ค.ศ. 1945 ดัมเบิลดอร์ได้ต่อสู้และพิชิตพ่อมดฝ่ายมืดกรินเดลวัลด์ซึ่งเป็นเจ้าของไม้กายสิทธิ์เอลเดอร์ลงได้ ทำให้ดัมเบิลดอร์เป็นนายของไม้เอลเดอร์ซึ่งอยู่กับเขาจนเสียชีวิต เขาคิดว่าในเครื่องรางยมทูตสามอย่าง มีแต่ไม้เอลเดอร์ที่เหมาะสมที่จะใช้
ดัมเบิลดอร์กับการเถลิงอำนาจของโวลเดอมอร์
ภารกิจอย่างที่ดัมเบิลดอร์เคยได้รับมอบหมายในฐานะอาจารย์ของฮอกวอตส์คือตามหาเด็กหนุ่มชื่อ ทอม มาร์โวโล่ ริดเดิ้ลให้มาเรียนที่ฮอกวอตส์ ในขณะที่ดัมเบิลดอร์รู้สึกประทับใจกับพรสวรรค์ของริดเดิ้ล เขาก็รู้สึกหนักใจที่ริดเดิ้ลชอบทำให้ผู้อื่นเจ็บปวดถ้าเขาต้องการทำให้ดัมเบิลดอร์ไม่เชื่อใจเขา หลายปีต่อมา ริดเดิ้ลขอรับตำแหน่งเป็นอาจารย์ในฮอกวอตส์แต่ดัมเบิลดอร์จูงใจให้อาจารย์ใหญ่ อาร์มันโด ดิพพิต ปฏิเสธคำขอของริดเดิ้ล และเมื่อดัมเบิลดอร์ได้เป็นอาจารย์ใหญ่ เขาก็ปฏิเสธคำขอเดิมของริดเดิ้ลอีกหนในหลายปีต่อมา ในเวลานี้ริดเดิ้ลประกาศตนเป็นศัตรูกับดัมเบิลดอร์และใช้ชื่อแทนตัวที่ทำให้คนทั้งโลกผู้วิเศษเกรงกลัวเกินกว่าจะกล่าว คือชื่อ ลอร์ดโวลเดอมอร์
เมื่อเกิดเหตุการณ์เช่นนี้ ดัมเบิลดอร์จึงก่อตั้งภาคีนกฟีนิกซ์ เพื่อต่อต้านโวลเดอมอร์ซึ่งมีกองกำลังผู้เสพความตายและผู้ภักดีอีกจำนวนมาก ภาคีสูญเสียสมาชิกไปจำนวนมาก รวมถึงการตายของเจมส์และลิลี่ พอตเตอร์ด้วย ก่อนพวกพอตเตอร์จะตาย ดัมเบิลดอร์ได้ขอยืมผ้าคลุมล่องหนซึ่งเป็นหนึ่งในเครื่องรางยมทูตของเจมส์มา เมื่อเจมส์ตายไป ดัมเบิลดอร์จึงเก็บผ้าไว้และส่งต่อให้แฮร์รี่ พอตเตอร์ลูกชายของเจมส์ได้ครอบครองต่อจากผู้เป็นพ่อของเขา
สามเล่มแรก
ดัมเบิลดอร์ปรากฏตัวครั้งแรกในแฮร์รี่ พอตเตอร์กับศิลาอาถรรพ์ ดัมเบิลดอร์มาถึงบ้านเลขที่สี่ ซอยพรีเว็ต เพื่อนำทารกน้อยแฮร์รี่ พอตเตอร์ไปวางไว้บันไดหน้าบ้านเดอร์สลีย์ พร้อมกับทิ้งจดหมายที่อธิบายเรื่องราวทุกอย่างพร้อมกับพูดทิ้งท้ายไว้ว่า "โชคดี แฮร์รี่ พอตเตอร์"
เมื่อแฮร์รี่มาเข้าเรียนที่ฮอกวอตส์ ดัมเบิลดอร์ได้บอกความลับของกระจกเงาแห่งเอริเซดให้กับแฮร์รี่ เขาบอกว่าเขามองเห็นตัวเองถือถุงเท้าขนสัตว์หนา ๆ คู่หนึ่ง แต่จริง ๆ แล้วเขาก็เห็นเหมือนแฮร์รี่คือได้เห็นครอบครัวที่ยังอยู่และผูกพันกัน เขาคิดว่าควรใช้กระจกในการซ่อนศิลาอาถรรพ์ โดยที่คนที่จะนำมันออกมาได้คือ "คนที่ต้องการหาศิลา...แต่ไม่ใช้มัน" จึงควรค่าแก่การครอบครอง ดัมเบิลดอร์ได้รับจดหมายลวงจากศาสตราจารย์ควิรินัส ควีเรลล์ให้ไปที่กระทรวงเวทมนตร์ ในขณะที่แฮร์รี่ รอนและเฮอร์ไมโอนี่ ลงไปเพื่อปกป้องศิลาอาถรรพ์ ดัมเบิลดอร์รู้ในระหว่างทางว่าเขาต้องกลับไปช่วยแฮร์รี่จากควีเรลล์และโวลเดอมอร์ เขาสนทนากับแฮร์รี่หลังจากเหตุการณ์นี้และบอกเขาว่าแฮร์รี่ยังเด็กเกินกว่าจะรู้ว่าทำไมโวลเดอมอร์ถึงพยายามจะฆ่าแฮร์รี่
ในเล่มสอง ดัมเบิลดอร์สงสัยว่าทอม ริดเดิ้ลมีส่วนในการทำร้ายเด็กนักเรียนลูกมักเกิ้ล อย่างที่เขาถามว่าใครเป็นตัวการ "ไม่ใช่ใคร แต่ทำอย่างไร" แฮร์รี่ได้พบดัมเบิลดอร์ในความทรงจำที่อยู่ในสมุดบันทึกของริดเดิ้ลและถามทอม ริดเดิ้ลเกี่ยวกับบางอย่างที่เขารู้ในเรื่องการทำร้ายนักเรียน ในครึ่งหลังของเล่มนี้ลูเซียส มัลฟอยข่มขู่ในคณะกรรมการโรงเรียนสิบเอ็ดคนให้ออกคำสั่งพักงานดัมเบิลดอร์ในฐานะอาจารย์ใหญ่เพราะห้องแห่งความลับถูกเปิดออกแต่ดัมเบิลดอร์หยุดยั้งการทำร้ายลูกมักเกิ้ลไม่ได้ แต่ดัมเบิลดอร์ได้คืนตำแหน่งเมื่อคณะกรรมการรู้ว่าจินนี่ วีสลีย์ถูกพาตัวลงไปในห้องแห่งความลับ และลูเซียสถูกจับได้ว่าใช้กำลังข่มขู่คณะกรรมการให้พักงานดัมเบิลดอร์
ในเล่มสาม ดัมเบิลดอร์โดนขอร้องแกมบังคับให้รับผู้คุมวิญญาณมาเฝ้าประตูทางเข้าฮอกวอตส์เพื่อคุ้มกันนักเรียนจากซิเรียส แบล็ก ฆาตกรที่แหกคุกอัซคาบันออกมาได้ เมื่อแบล็กลอบเข้ามาในฮอกวอตส์ได้ดัมเบิลดอร์จึงออกคำสังให้ปิดทางเข้าออกโรงเรียนทุกทาง เมื่อแฮร์รี่ตกจากไม้กวาดขณะแข่งควิดดิชเพราะผู้คุมวิญญาณ ดัมเบิลดอร์โกรธมากและใช้ไม้กายสิทธิ์ช่วยรับแฮร์รี่ไว้ ต่อมาดัมเบิลดอร์บอกให้เฮอร์ไมโอนี่ เกรนเจอร์ใช้เครื่องย้อนเวลากลับไปสามชั่วโมงเพื่อช่วยฮิปโปกริฟฟ์บัคบีคและซิเรียสจากการถูกประหารชีวิต
เล่มสี่และเล่มห้า
ความกลัวของดัมเบิลดอร์เป็นจริงเมื่อแฮร์รี่กลับมาหลังจากเผชิญหน้ากับโวลเดอมอร์พร้อมกับแบกร่างไร้ชีวิตของเซดริก ดิกกอรี่มาด้วย และเมื่อศาสตราจารย์อลาสเตอร์ มู้ดดี้ (บาร์ตี้ เคร้าช์ จูเนียร์ปลอมตัวมาโดยน้ำยาสรรพรส) พาแฮร์รี่ไปจากดัมเบิลดอร์ไปที่ห้องทำงานของเขาในปราสาท ดัมเบิลดอร์รีบตรงมาที่ห้องทำงานของมู้ดดี้พร้อมกับมิเนอร์ว่า มักกอนนากัลและเซเวอรัส สเนปเพื่อช่วยแฮร์รี่และทำการสอบสวนเคร้าช์ จูเนียร์ หลังจากนั้นก็ฟังแฮร์รี่เล่าถึงการกลับมาของโวลเดอมอร์ แฮร์รี่นอนอยู่ในห้องพยาบาลเมื่อรัฐมนตรีกระทรวงเวทมนตร์คอร์นีเลียส ฟัดจ์เข้ามาเถียงกับดัมเบิลดอร์กับมักกอนนากัล ผลคือฟัดจ์ซึ่งดื้อดึงหัวชนฝาไม่ยอมเชื่อว่าโวลเดอมอร์กลับมาแล้วแยกทางเดินกับดัมเบิลดอร์
ในเล่มห้า ดัมเบิลดอร์เป็นผู้รักษาความลับของภาคีนกฟีนิกซ์ และเป็นพยานให้แฮร์รี่ ในวันที่เขาไปฟังการพิจารณาคดี เรื่องที่เขาใช้เวทมนตร์ต่อหน้าพวกมักเกิ้ล ดัมเบิลดอร์เป็นผู้ช่วยแฮร์รี่ไว้จากการถูก ลอร์ดโวลเดอมอร์ฆ่าที่กระทรวงเวทมนตร์
เล่มหก
ในเล่มหก แฮร์รี่ก็ได้รู้อดีตของโวลเดอมอร์จากดัมเบิลดอร์ และเดินทางไปกับดัมเบิลดอร์เพื่อทำลายฮอร์ครักซ์ ประดิษฐกรรมเวทมนตร์ที่เป็นการแบ่งวิญญาณของตนเองไว้ในวัตถุต่าง หรือสิ่งมีชีวิตได้ โดยการฆ่าคน 1 คน เพื่อทำฮอร์ครักซ์ 1 ชิ้น แฮร์รี่ได้เดินทางไปกับดัมเบิลดอร์เพื่อทำลายฮอร์ครักซ์ของโวลเดอมอร์ที่ซ่อนอยู่ในถ้ำ ดัมเบิลดอร์ได้ดื่มน้ำยาอันตรายเพื่อให้ได้ฮอร์ครักซ์ ทำให้ตนเองอ่อนแอลง ขณะเดินทางกลับ ดัมเบิลดอร์และแฮร์รี่ได้รู้จากมาดามโรสเมอร์ทา เจ้าของร้านไม้กวาดสามอันในฮอกส์มี้ดว่ามีตรามาร สัญลักษณ์ของโวลเดอมอร์ฉายอยู่เหนือปราสาทฮอกวอตส์ ดัมเบิลดอร์จึงรีบไปที่ฮอกวอตส์และพบว่ากำลังเผชิญหน้าอยู่กับเดรโก มัลฟอยที่ขู่ว่าจะฆ่าดัมเบิลดอร์ แต่ดัมเบิลดอร์เกลี้ยกล่อมให้เลิก มัลฟอยกำลังจะทำตามเมื่อเซเวอร์รัส สเนป อาจารย์วิชาปรุงยาพุ่งเข้ามา และร่ายคาถาสังหารดัมเบิลดอร์ต่อหน้าแฮร์รี่ ที่ถูกดัมเบิลดอร์สะกดนิ่งและคลุมผ้าคลุมล่องหนอยู่ก่อนจะหนีไป
เล่มสุดท้าย
หลังจากที่ดัมเบิลดอร์จากไป ความลับทั้งหมดของเขาตั้งแต่วัยเยาว์จนวาระสุดท้ายก็ถูกเปิดเผยโดยริต้า สกีตเตอร์ ผู้กระหายอยากเขียนหนังสือชีวประวัติของดัมเบิลดอร์มาก เธอเค้นความลับมาจากบาธิลด้า แบ็กช็อต เพื่อนบ้านที่ยังมีชีวิตอยู่ของดัมเบิลดอร์โดยใช้คาถาล้วงความลับและสัจจะเซรุ่ม เมื่อแฮร์รี่ได้รู้ความจริง เขาเกือบหมดศรัทธาในตัวของดัมเบิลดอร์ แต่เฮอร์ไมโอนี่ยั้งเขาไว้ และสานต่อภารกิจลับต่อไป
เมื่อแฮร์รี่ได้ดูความทรงจำของสเนป จึงได้รู้ว่า สเนปไม่ใช่อย่างที่หลาย ๆ คนเข้าใจ เขาทำงานให้ดัมเบิลดอร์ อยู่ข้างฝ่ายภาคีมาโดยตลอด ตั้งแต่สเนปรู้ว่า โวลเดอมอร์ตามล่าตัวลิลี่ สเนปก็ไม่เคยภักดีต่อเขาเลย สเนปไม่ได้ฆ่าดัมเบิลดอร์ ตามคำสั่งโวลเดอมอร์แต่ฆ่าตามคำสั่งดัมเบิลดอร์ แม้สเนปไม่ฆ่าดัมเบิลดอร์ตัวดัมเบิลดอร์ก็ต้องตายด้วยเวทมนตร์ในแหวนที่เป็นฮอร์ครักซ์ ที่เขาทำลายมันด้วยดาบของกริฟฟินดอร์
สมบัติส่วนตัว
ไม้กายสิทธิ์เอลเดอร์ ชิงมาได้จากการสู้รบกับ เกลเลิร์ต กรินเดลวัลด์ ตอนหลังถูกโวลเดอมอร์นำไปใช้แต่แฮร์รี่ก็สามารถยึดกลับมาและนำไปคืนเจ้าของได้สำเร็จ (แต่ในภาพยนตร์ปรากฏให้เห็นว่า แฮร์รี่หักไม้เอลเดอร์เป็นสองส่วนแล้วโยนไม้เอลเดอร์ลงใต้สะพานของฮอกวอตส์)
ฟอกส์ นกฟีนิกซ์สีแดงสลับเหลืองทอง สัตว์เลี้ยงของดัมเบิ้ลดอร์ เป็นผู้นำหมวกคัดสรรไปให้แฮร์รี่ตอน แฮร์รี่พอตเตอร์ กับ ห้องแห่งความลับ เมื่อดัมเบิ้ลดอร์เสียชีวิตลง ฟอกส์ก็หายตัวไป
อ้างอิง
Figuren der Harry-Potter-Romane ഹാരി പോട്ടർ
วัดพระขาว
วัดพระขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระขาว อำเภอบางบาล จังหวัดพระนครศรีอยุธยา เนื้อที่ตั้งวัดมีเนื้อที่ 19 ไร่ 2 งาน ทิศตะวันตกมีแม่น้ำเจ้าพระยาไหลผ่าน
วัดพระขาวสันนิษฐานว่าสร้างในสมัยกรุงศรีอยุธยา สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2250 โดยเมื่อ พ.ศ.2540 ทางวัดได้ทำการก่อสร้างอุโบสถหลังใหม่ทดแทนหลังเดิม ซึ่งชำรุดทรุดโทรมทำการก่อสร้างเสร็จ และได้รับพระราชทานวิสุงคามสีมาเมื่อ พ.ศ. 2543 ภายในอุโบสถมีภาพจิตรกรรมฝาผนังแบบประเพณี เช่น พุทธประวัติ ไตรภูมิ มารผจญ ทศชาติชาดก และภาพทวารบาล
ปูชนียวัตถุที่สำคัญ คือ หลวงพ่อขาว เป็นพระประธานในอุโบสถปั้นด้วยปูนมาแต่โบราณสมัยกรุงศรีอยุธยา หน้าตักกว้างประมาณ 4 ศอก สูงประมาณ 5 ศอก เป็นพระพุทธรูปปางมารวิชัยสีขาวทั้งองค์ นอกจากนั้นยังมีสังขารที่ยังคงไม่ได้เน่าเปื่อยของ หลวงปู่ทิม อัตตะสันโต หรือ พระคุณเจ้าหลวงพ่อ พระครูสังวรสมณกิจ ประดิษฐานที่ศาลาเรือนไม้ ท่านมรณภาพเมื่อวันที่ 22 มีนาคม พ.ศ. 2552 บริเวณศาลาเรือนไม้อีกหลังเป็นที่ประดิษฐานรูปหล่อพระบาทสมเด็จพระจุลจอมเกล้าเจ้าอยู่หัว
การประชุมใหญ่แห่งเวียนนา
การประชุมใหญ่แห่งเวียนนา (Congress of Vienna) คือ การประชุมราชทูตจากรัฐต่าง ๆ ในยุโรป มีรัฐบุรุษออสเตรีย เคลเมนส์ เวนเซิล ฟอน เมทเทอร์นิช (Klemens Wenzel von Metternich) เป็นประธาน ประชุมกันที่เวียนนาระหว่างเดือนพฤศจิกายน ค.ศ. 1814 จนถึงเดือนมิถุนายน ค.ศ. 1815 จุดประสงค์ของการประชุม คือ ตกลงกันในปัญหาต่าง ๆ ที่เกิดขึ้นจากสงครามปฏิวัติฝรั่งเศส, สงครามนโปเลียน และการยุบจักรวรรดิโรมันอันศักดิ์สิทธิ์ จุดประสงค์เป็นผลให้แผนที่ทางการเมืองของยุโรปต้องร่างใหม่หมด เป็นการก่อตั้งเขตแดนฝรั่งเศส, วอร์ซอของนโปเลียน, เนเธอร์แลนด์, รัฐต่าง ๆ ที่เดิมเป็นส่วนหนึ่งของสมาพันธรัฐแห่งไรน์, จังหวัดแซกโซนีของเยอรมนีและดินแดนต่าง ๆ ของอิตาลี และก่อตั้งเขตอิทธิพล (spheres of influence) ซึ่งประกอบด้วยฝรั่งเศส ออสเตรีย รัสเซีย และบริเตนผู้มีหน้าที่ตัดสินปัญหาต่าง ๆ ที่เกิดขึ้นในระดับท้องถิ่นหรือภูมิภาค "การประชุมใหญ่แห่งเวียนนา" เป็นกลายมาเป็นโครงร่างแบบอย่างของการก่อตั้งสันนิบาตชาติและสหประชาชาติต่อมา ตามจุดประสงค์ของการแสวงหาความสันติสุขจากบรรดาภาคีสมาชิก
สาเหตุของการประชุมมาจากการพ่ายแพ้ของฝรั่งเศสและการยอมแพ้อย่างเป็นทางการในเดือนพฤษภาคม ค.ศ. 1814 ที่เป็นการยุติสงครามที่ต่อเนื่องกันมาเป็นเวลาร่วมยี่สิบปี การต่อรองก็ยังคงดำเนินต่อไปแม้ว่าจะเกิดการต่อสู้ที่เกิดจากการเดินทางกลับมายึดอำนาจการครอบครองฝรั่งเศสคืนของจักรพรรดินโปเลียนที่ 1 ระหว่างสมัยร้อยวัน (Hundred Days) ระหว่างเดือนมีนาคมถึงเดือนกรกฎาคม ค.ศ. 1815 "กิจการสุดท้าย" ของการประชุมคือการลงนามเก้าวันก่อนที่จักรพรรดินโปเลียนจะทรงพ่ายแพ้ในยุทธการที่วอเตอร์ลู (Battle of Waterloo) เมื่อวันที่ 18 มิถุนายน ค.ศ. 1815
สิ่งที่เป็นความพิเศษของการประชุมใหญ่แห่งเวียนนาก็คือเป็นการชุมนุมที่มิใช้การประชุมอย่างเป็นทางการ ที่มิได้มีการประชุมเต็มคณะ (plenary session) การพบปะกันส่วนใหญ่เป็นไปอย่างไม่เป็นทางการ การพบกันตัวต่อตัว หรือการประชุมระหว่างมหาอำนาจฝรั่งเศส ออสเตรีย รัสเซีย และบริเตน และบางครั้งก็รวมปรัสเซียกับผู้แทนผู้เข้าร่วมประชุมผู้อื่น แต่จะอย่างไรก็ตาม การประชุมใหญ่แห่งเวียนนาก็เป็นเหตุการณ์แรกในประวัติศาสตร์ที่เป็นการประชุมระดับทวีปที่พยายามหาทางตกลงสนธิสัญญาร่วมกัน แทนที่จะใช้ผู้ถือสาส์นติดต่อกันระหว่างประเทศต่าง ๆ ที่เกี่ยวข้อง แม้ว่าข้อตกลงจากการประชุมใหญ่แห่งเวียนนาจะมีการเปลี่ยนแปลงบ้างหลังจากนั้น แต่ก็กลายเป็นโครงสร้างทางการเมืองระดับนานาชาติของยุโรปมาจนกระทั่งเกิดสงครามโลกครั้งที่หนึ่งในปี ค.ศ. 1914
ที่มา
ความตกลงบางอย่างเริ่มขึ้นแล้วก่อนหน้าที่จะมีการประชุมในสนธิสัญญาปารีสระหว่างฝรั่งเศสกับสัมพันธมิตรที่หก (Sixth Coalition) และในสนธิสัญญาคีลซึ่งครอบคลุมปัญหาที่เกี่ยวกับสแกนดิเนเวีย สนธิสัญญาปารีสริเริ่มความคิดของการ "ประชุมทั่วไป" ที่ควรจะจัดขึ้นในกรุงเวียนนา และกล่าวว่าคำเชิญควรจะออกให้แก่ "ประเทศอำนาจทุกประเทศที่มีส่วนเกี่ยวข้องทั้งสองฝ่ายในสงครามนี้"
แอรนซต์ ดุมเคอ
แอรนซต์ ดุมเคอ (13 พฤศจิกายน ค.ศ. 1887 – 21 มิถุนายน ค.ศ. 1940) เป็นนักแสดงภาพยนตร์ชายชาวเยอรมัน
ไดเมนชั่น (นิตยสาร)
ไดเมนชั่น เป็นนิตยสารรวมเรื่องสั้นของไทย จัดทำโดยสำนักพิมพ์คอลเลจ บุคส์
ตานเสี้ยน
ตานเสี้ยน เป็นไม้ยืนต้นขนาดเล็กในวงศ์ Sapotaceae แตกกิ่งจำนวนมาก กิ่งขนาดเล็กและเหนียว เป็นไม้ผลัดใบ ใบเดี่ยว ดอกช่อ สีขาวนวล กลิ่นหอม โคนกลีบดอกเชื่อมติดกันเป็นสองชั้น ชั้นละ 5 กลีบ ออกดอกเดือนธันวาคม – มกราคม ผลแก่เดือนมีนาคม – มิถุนายน พบในภาคกลางและภาคตะวันตกของไทย พบครั้งแรกในประเทศไทยเมื่อ 2 มกราคม พ.ศ. 2469 โดยหมอคาร์ ชาวไอริช ที่จังหวัดกาญจนบุรี ชื่อสปีชีส์ตั้งเป็นเกียรติแก่ประเทศไทย
ไดเมนชัน
ไดเมนชัน หรือ ไดเมนชั่น (Dimension หรือ dimension) สามารถหมายถึง
อีตยูอัป
Eat You Up เป็นซิงเกิลของนักร้องซูปเปอร์สตาร์แห่งเอเชีย โบอา โดยเป็นซิงเกิลแรกที่เป็นภาษาอังกฤษของโบอา กำกับการผลิตโดย Bloodshy & Avant ซึ่งซิงเกิลนี้เป็นหนึ่งในซิงเกิลที่อยู่ในอัลบัม BoA และ BEST & USA และก็เป็นเพลงแรกของโบอา ที่ออกวางจำหน่ายในระบบดิจิตอลฟอร์แม็ต ในตอนแรกซิงเกิลนี้มีกำหนดการออกจำหน่ายในวันที่ 14 ตุลาคม พ.ศ. 2551 แต่ก็เลื่อนออกไปเป็นวันที่ 21 ตุลาคม พ.ศ. 2551 และยังมีแผนที่จะรีมิกซ์ซิงเกิลนี้กับนักร้องเพลงแร็พชาวอเมริกัน โฟล ไรเดอ ซิงเกิลนี้ถูกเผยแพร่ในอินเทอร์เน็ตครั้งแรกทางมายสเปซ วันที่ 2 ตุลาคม และออกอากาศทางวิทยุครั้งแรกทางสถานีวิทยุของญี่ปุ่น สถานีโตเกียวเอฟเอ็ม และ สถานีเจเอฟเอ็น 38 ในวันที่ 16 ตุลาคม
มิวสิกวิดีโอ
ซิงเกิล Eat You Up นี้มีมิวสิกวิดีโอ 2 เวอร์ชัน โดยเวอร์ชันแรกใช้ในสหรัฐอเมริกา ส่วนเวอร์ชันที่สองใช้ภายในเอเชีย เวอร์ชันอเมริกาถูกผลิตขึ้นที่ ลอสแอนเจลิส แคลิฟอร์เนีย โดย ไดแอน มาร์เตล ส่วนเวอร์ชันเอเชียผลิตขึ้นโดย ชา อึนแทค ที่เกาหลีใต้, สหรัฐอเมริกาและญี่ปุ่น ซึ่งเวอร์ชันเอเชียเปิดตัวที่ญี่ปุ่นทาง Mega Hits วันที่ 17 ตุลาคมที่ผ่านมา ในขณะที่ยังไม่เป็นที่รู้จักทางเอสเอ็ม เอนเตอร์เทนเม้นท์เอง ก็กำลังตัดสินใจว่าจะใช้เวอร์ชันของไดแอน มาร์เตล ออกอากาศที่สหรัฐอเมริกาหรือไม่
กรีกฟุตบอลคัพ
กรีกฟุตบอลคัพ (Κύπελλο Ελλάδος Ποδοσφαίρου) หรือ กรีกคัพ เป็นการแข่งขันฟุตบอลแบบแพ้คัดออกของประเทศกรีซ ดำเนินโดยสหพันธ์ฟุตบอลเฮลเลนิก เป็นการแข่งขันที่เปิดโอกาสให้ทีมจากลีกล่างสามารถคว้าแชมป์ได้ผ่านการล้มยักษ์ในแต่ละรอบ
อีตยูอัป
มิวสิกวิดีโอ
มิวสิกวิดีโอนี้ขึ้นต้นด้วยภาพที่โบอาเปิดวิทยุและก็มีจังหวะขึ้นมา และโบอาก็เดินทะลุกระจกเข้าไป สยายผมไปทางด้านหลังและก็ใส่กำไลข้อมือ จากนั้นก็เดินออกมาทางด้านนอกพร้อมกับเต้น ส่วนฉากต่อมาโบอาก็เดินเข้าไปภายในการประกวดการเต้นบัลเล่ที่กำลังจัดขึ้นอยู่ โบอาเดินเข้าไปต่อหน้ากรรมการและเริ่มเต้นจนพื้นเริ่มแยกและตามมาด้วยท่อน้ำแตกและโคมไฟคริสตัลหลุดลงมา
กรีกฟุตบอลคัพ
ทีมชนะเลิศในปัจจุบันคือ พีเอโอเค ซึ่งเอาชนะอาเอกเอเธนส์ 1–0 ในนัดชิงชนะเลิศเมื่อวันที่ 11 พฤษภาคม ค.ศ. 2019
อีตยูอัป
มิวสิกวิดีโอ
เมื่อวันที่ 22 ตุลาคม 2551 ที่ผ่านมาที่โบอาได้ปล่อยมิวสิกวีดีโอเพลง Eat You Up เวอร์ชันอเมริกาออกไปนั้น ซึ่งในมิวสิกวีดีโอเวอร์ชันนี้ได้รับการกำกับโดย ไดแอน มาร์เตล แต่ทว่าหลังจากที่ปล่อยมิวสิกวีดีโอเวอร์ชันนี้ไปได้ไม่นาน บรรดาแฟนเพลงต่างก็แสดงความเห็นออกมาในด้านลบกันเป็นจำนวนมากทั้งจากเว็บไซต์ยูทูป และเว็บไซต์วีดีโอพอร์ทัลต่างๆ จนส่งผลให้ SM Entertainment ได้ตัดสินใจยุติการโปรโมทมิวสิกวีดีโอเวอร์ชันอเมริกา และส่งมิวสิกวีดีโอในเวอร์ชันเกาหลี ซึ่งกำกับโดย ชา อึนแทก ขึ้นแทนเวอร์ชันเดิม ในขณะที่เวอร์ชันอเมริกานั้นยังคงอยู่ในเว็บไซต์หลักใน |BoAAmerica.com BoAAmerica.com แต่ถูกตัดลงเหลือเพียงทีเซอร์ความยาว 48 วินาทีเท่านั้น ซึ่งนับได้ว่าเป็นการปรับแผนการตลาดในทันทีของ SM Entertainment เพื่อสานต่อความสำเร็จในการเปิดตัวเพลงใหม่ Eat You Up ที่มิวสิกวีดีโอในเวอร์ชันเกาหลีนั้นได้รับคำชมจากผู้ที่ใช้อินเทอร์เน็ตก่อนหน้าเวอร์ชันอเมริกาอย่างล้มหลาม
อับดิวาฮิด อิลมี กอนเจห์
อับดิวาฮิด อิลมี กอนเจห์ (Cabdiwaahid Elmi Goonjeex, وحيد عبدي علمي غونجاه) เป็นนักการเมืองชาวโซมาเลีย ตั้งแต่เดือนกันยายนถึงเดือนตุลาคมปี พ.ศ. 2553 เขาได้ทำหน้าที่รักษาการนายกรัฐมนตรีโซมาเลีย ซึ่งเขาได้ทำหน้าที่ต่อจากโอมาร์ อับดีราซิด อาลี ชาร์มาร์กี ก่อนจะมีการแต่งตั้ง กอนเจห์ได้ดำรงตำแหน่งรองนายกรัฐมนตรีและรัฐมนตรีว่าการกระทรวงคมนาคม
ในกลางปีพ.ศ. 2555 กอนเจห์ได้ลงสมัครรับเลือกตั้งในการเลือกตั้งประธานาธิบดีโซมาเลีย ค.ศ. 2012
เรอนาเตอ บลูเมอ
เรอนาเตอ บลูเมอ (เกิด 3 พฤษภาคม ค.ศ. 1944) เป็นนักแสดงหญิงชาวเยอรมัน  โดยเรอนาเตอ บลูเมอแสดงภาพยนตร์มากถึง 70 เรื่อง ตั้งแต่ปี ค.ศ. 1964
การเชื่อฟัง
มนุษย์ได้แสดงให้เห็นว่า เชื่อฟังอย่างน่าประหลาดใจในการกระทำต่อหน้าผู้มีอำนาจหน้าที่ตามกฎหมายที่รับรู้ได้ ดังที่แสดงโดยการทดลองของมิลแกรมในคริสต์ทศวรรษ 1960 การทดลองนี้แสดงให้เห็นว่า การเชื่อฟังต่อผู้มีอำนาจเป็นบรรทัดฐาน มิใช่ข้อยกเว้น สแตนลีย์ มิลแกรม ผู้ทำการทดลอง กล่าวว่า "การเชื่อฟังนั้นเป็นส่วนประกอบพื้นฐานในโครงสร้างของชีวิตสังคมพอ ๆ กับที่คนหนึ่งสามารถบอกได้ ระบบอำนาจหน้าที่บางระบบเป็นสิ่งต้องการของการดำรงชีวิตในสังคม และมีเพียงคนที่อาศัยอยู่เดี่ยว ๆ เท่านั้นที่ไม่ถูกบังคับให้สนองต่อคำสั่งของผู้อื่น ผ่านการท้าทายหรือความอ่อนน้อม"